OpenLLM-France/wikimedia huggingface dataset:
# Arnold Bode

Arnold Bode (Kassel, 23 de desembre de 1900 - Kassel, 3 d'octubre de 1977) va ser un arquitecte, pintor, dissenyador i conservador alemany.
Arnold va néixer a Kassel, Alemanya. Del 1928 al 1933, va treballar com a pintor i professor universitari a Berlín. No obstant això, quan els nazis van arribar al poder el van prohibir de la seva professió. Va tornar a la seva ciutat natal, Kassel, després de la guerra.
Va organitzar la primera exposició documenta a Kassel el 1955. S'oferia una visió general de l'art del segle XX que utilitza grans espais d'una manera innovadora. Fou un èxit sense precedents. La revista Frieze afirma: 'la singularitat de la documenta es fa evident en comparació amb la Biennal de Venècia, que va començar el 1895 i va inspirar la Bienal de São Paulo el 1951 abans de generar infinites còpies a tot el món als anys noranta. Després de la construcció del primer pavelló nacional el 1907 per Bèlgica al Giardini, la Biennal es va convertir en un camp de batalla entre països, els seus artistes i els seus pavellons: unes olimpíades d'art. Per contra, l'internacionalisme de la documenta continua arrelat en els fracassos del nacionalisme: la derrota i les penúries materials provocades pel nacionalsocialisme i la vergonya reprimida que envolta l'Holocaust”.
Bode va organitzar tres exposicions documentas més, acabant amb la documenta 4. D'altres, des de llavors, han continuat produint regularment exposicions documentas a Kassel. Bode va rebre la Creu Federal del Mèrit alemanya el 1974.
La filla de Bode és Renee Nele.

## Referències

* 1 2 «documenta – Looking Back and Ahead | Frieze» (en anglès). Frieze. Frieze Magazine, 31-05-2012.
* ↑ Richter, Gerhard. «Arnold Bode» (en anglès). www.gerhard-richter.com. Gerhard Richter. [Consulta: 1r desembre 2020].

## Enllaços externs

* Arnold Bode, arxius documentals
# Jefferson (Oklahoma)

Jefferson és un poble dels Estats Units a l'estat d'Oklahoma. Segons el cens del 2000 tenia 37 habitants.

## Demografia

Segons el cens del 2000, Jefferson tenia 37 habitants, 16 habitatges, i 11 famílies. La densitat de població era de 52,9 habitants per km².
Dels 16 habitatges en un 31,3% hi vivien nens de menys de 18 anys, en un 56,3% hi vivien parelles casades, en un 12,5% dones solteres, i en un 31,3% no eren unitats familiars. En el 31,3% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,91.
Per edats la població es repartia de la següent manera: un 18,9% tenia menys de 18 anys, un 10,8% entre 18 i 24, un 24,3% entre 25 i 44, un 29,7% de 45 a 60 i un 16,2% 65 anys o més.
L'edat mediana era de 42 anys. Per cada 100 dones de 18 o més anys hi havia 150 homes.
La renda mediana per habitatge era de 30.000 $ i la renda mediana per família de 43.000 $. Els homes tenien una renda mediana de 30.417 $ mentre que les dones 28.750 $. La renda per capita de la població era de 16.292 $. Entorn del 20% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ànafes

Ànafes (en grec antic, Ἀνάφης) és el nom dels següents personatges:
* Ànafes I, un dels set nobles perses que van matar Esmerdis de Pèrsia i van deposar els mags el 521 aC. Fou suposadament nomenat sàtrapa de Capadòcia.
* Ànafes II, sàtrapa de Capadòcia.
* Ànafes (general), general persa.
# Faustino Oro

Faustino Oro, conegut com a «Fausti» i «el Messi dels escacs», (Buenos Aires, 14 d'octubre de 2013) és un jugador d'escacs argentí, resident a Badalona (el Barcelonès). Compta amb una norma de Mestre Internacional d'escacs i ha estat el jugador més jove de la història a arribar a un Elo de 2300.

## Trajectòria

Va començar a jugar escacs durant la pandèmia de COVID-19. Inicialment va aprofundir en el joc de manera autodidacta, passant després a les mans de diversos mestres i professors.
Ha liderat les classificacions mundials d'escacs en categories sub-8, sub-10, sub-11 i sub-12 amb àmplia diferència. A l'abril de 2023 es va convertir en el Mestre FIDE més jove de la història.
Al setembre de 2023 i amb nou anys d'edat, es va convertir en el més jove a obtenir una norma de Mestre internacional d'escacs després de quedar subcampió en el torneig ITT Copa Ciutat de Comodor Rivadavia.
Al març de 2024 va derrotar a Magnus Carlsen i a Hikaru Nakamura, número u i tres mundial, respectivament. Totes dues gestes aconseguides en partides a ritme bala durant el torneig Bullet Brawl 2024. Tenint en compte el seu acompliment impressionant contra els millors jugadors d'escacs del món, va quedar catorzè en l'edició del 9 de març i tretzè en la del 16 de març.
Actualitament resideix a Catalunya amb els seus pares, buscant aprofitar les millors oportunitats per la seva actual i futura carrera com a jugador d'escacs. Juga els tornejos en representació del seu país natal, l'Argentina.

## Referències

* 1 2 «Faustino Oro» (en anglès). Chess.com. [Consulta: 26 març 2024].
* ↑ «Faustino Oro celebra su décimo cumpleaños con otra victoria sobre un GM» (en castellà). DamasYReyes.es. [Consulta: 26 març 2024].
* ↑ «Faustino Oro, el "Messi" dels escacs veí de Badalona que amb 10 anys ha derrotat Magnus Carlsen». CCMA.cat, 27-03-2024. [Consulta: 26 maig 2024].
* 1 2 3 «Quién es Faustino Oro, el niño argentino prodigio del ajedrez que derrotó al mejor jugador del mundo» (en castellà). AireDeSantaFe.com.ar. [Consulta: 26 març 2024].
* 1 2 «Quién es Faustino Oro, el ajedrecista argentino de 9 años que superó el récord de Fischer y Kasparov» (en castellà). ElLitoral.com. [Consulta: 26 març 2024].
* ↑ «Bullet Brawl - All The Information» (en anglès). Chess.com, 12-01-2023. [Consulta: 8 abril 2024].
# Subregió de Samsun

La subregió de Samsun (en turc: Samsun Alt Bölgesi) (TR83) és una subregió estadística NUTS de Turquia definida per Eurostat.

## Províncies

* Província de Samsun (TR831)
* Província de Tokat (TR832)
* Província de Çorum (TR833)
* Província d'Amasya (TR834)

## Referències

* ↑ «Statistical regions for the EFTA countries and the Candidate countries 2008» (en anglès). Eurostat, 2008. Arxivat de l'original el 2014-09-13. [Consulta: 6 març 2022].

## Vegeu també

* NUTS de Turquia

## Enllaços externs

* TURKSTAT (in English)
* Base de dades ESPON Arxivat 2015-01-09 a Wayback Machine.
# Jefferson (Virgínia)

Jefferson és una concentració de població designada pel cens dels Estats Units a l'estat de Virgínia. Segons el cens del 2000 tenia 27.422 habitants.

## Demografia

Segons el cens del 2000, Jefferson tenia 27.422 habitants, 10.016 habitatges, i 6.470 famílies. La densitat de població era de 2.092,4 habitants per km².
Dels 10.016 habitatges en un 29,5% hi vivien nens de menys de 18 anys, en un 50,8% hi vivien parelles casades, en un 9,4% dones solteres, i en un 35,4% no eren unitats familiars. En el 25,8% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,3.
Per edats la població es repartia de la següent manera: un 21,7% tenia menys de 18 anys, un 8,5% entre 18 i 24, un 38,2% entre 25 i 44, un 22,5% de 45 a 60 i un 9% 65 anys o més.
L'edat mediana era de 35 anys. Per cada 100 dones de 18 o més anys hi havia 99,6 homes.
La renda mediana per habitatge era de 66.445 $ i la renda mediana per família de 72.682 $. Els homes tenien una renda mediana de 42.776 $ mentre que les dones 37.416 $. La renda per capita de la població era de 28.705 $. Entorn del 3,5% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Mirosław Handke

Mirosław Handke (Leszno, 19 de març de 1946 - Cracòvia, 22 d'abril de 2021) va ser professor investigador polonès, professor d'universitats de química, especialista en espectroscòpia oscil·latòria i fisicoquímica dels silicats, rector de l’Escola de Mineria i Metal·lúrgia de Cracòvia (AGH) del 1993 al 1997.

## Biografia

Després de completar els seus estudis el 1969 a la Facultat de Ciències de la Universitat Jagellònica de Cracòvia, va ser reclutat com a ajudant a l’Escola de Mineria i Metal·lúrgia de Cracòvia (AGH), on va obtenir el doctorat el 1974 i la seva acreditació el 1985. Va rebre el títol de professor el 1992.
És autor de prop de 100 publicacions científiques en el seu camp, inclosos dos llibres de text universitaris de referència.

## Compromís polític

Militant sindical i polític de Solidarność, va ser ministre d'Educació Nacional del 1997 al 2000 al govern de Jerzy Buzek. El 1999 va dirigir una important reforma del sistema educatiu polonès que va establir el gimnazjum (equivalent al col·legi francès) i va reformar l'examen de maduresa (equivalent al batxillerat).

## Referències

* ↑ «CHEMIA KRZEMIANÓW - wykład». [Consulta: 23 juny 2021].
* 1 2 «Notice sur le site de l'Institut de recherche sur l'éducation». ibe.edu.pl.
* ↑ Polska, Grupa Wirtualna. «Minister Edukacji Narodowej Mirosław Handke podał się do dymisji» (en polonès). [Consulta: 23 juny 2021].
# Herman Cohen

«Herman Cohen» té aquests significats:
* Herman Cohen, cineasta estatunidenc;
* Herman Jay Cohen (1932-), diplomàtic;
* Hermann Cohen (1842–1918), filòsof; o
* Hermann Cohen (1820–1871), pianista.
# Subregió de Zonguldak

La subregió de Zonguldak (en turc: Zonguldak Alt Bölgesi) (TR81) és una subregió estadística de Turquia.

## Províncies

* Província de Zonguldak (TR811)
* Província de Karabük (TR812)
* Província de Bartın (TR813)

## Vegeu també

* NUTS de Turquia

## Enllaços externs

* TURKSTAT (anglès)

## Fonts

* Base de dades ESPON Arxivat 2015-01-09 a Wayback Machine.
# Jacmelina

Jacmelina (Jacqueline Conte), morta l'any 1993, va ser una occitana del segle xx, representant de la nova cançó occitana (Nòva Cançon occitana).

## Biografia

Va ser professora d'anglès a Tolosa. Les seves cançons, normalment interpretades amb una guitarra, posaven música a poemes de Bernard Manciet, Maurici Andrieu, Joan-Pèire Baldit, Marceau Esquièu. És contemporània de la nova cançó occitana que reivindicava la llengua i les arrels, alhora que les reivindicacions polítiques (Cançon per Puig Antich està dedicada a l'anarquista Salvador Puig i Antich, últim executat per garrot vil del règim franquista). Malgat que la seva obra sovint ha estat classificada dins la música folk, la veritat és que el seu repertori no era pas tradicional.
Des de 1974 els seus discos van ser produïts per Revolum, casa creada a Tolosa per la cantant Rosina de Pèira. De 1985 a 1987, va participar, amb els cantants Éric Fraj i Bernat, en la sèrie d'emissions Istòrias de Aquitania escrites per Marceau Esquieu per a FR3 Bordeaux. Les cançons que hi interpreta han romàs inèdites.
Va ser víctima d'un greu accident de trànsit, en el qual va morir el seu marit, un universitari tolosenc, enrebre diverses transfusions de sang contaminada. Va reprendre la seva activitat de cantant; ara també fent-ho en anglés i en francés.

## Discografia

* Ai plegadas, que va ser disc d'or. 2 títols: Ai plegadas quate pelhas (lletres de Maurice Andrieu), Dins la plana (lletres de J.-P. Baldit), 1972
* Cati-Mauca, publicat per Revolum (amb Rosina de Pèira i Martina)
* Te causissi, publicat per Revolum, 1974
* Ambe lagremas e solelh, publicat per Revolum, 1977
* Cerièras del tems, publicat per Revolum, 1979

## Referències

* 1 2 3 4 «Jacmelina» (en castellà). discogs.com. [Consulta: 14 febrer 2017].
# Joan Clavell i Corominas

Joan Clavell i Corominas (Sabadell, 31 de maig de 1913 - 1969) fou un mestre sabadellenc.
El 1940, per iniciativa pròpia, Joan Clavell va obrir una escola de primària al barri del Poblenou, on hi anaven els infants de les masies i els ravals de la rodalia. Iniciada en condicions molt precàries, amb l'ajuda de la família, aconseguí un nou local per establir-hi l'escola, fins que l'Ajuntament se'n va fer càrrec. El record de Joan Clavell perdurà durant molts anys entre els exalumnes i els veïns del barri.
El 25 d'octubre de 1989 Sabadell li dedicà un carrer al barri del Poblenou de la Salut.

## Referències

* 1 2 3 Nomenclàtor. «Carrer de Joan Clavell». Ajuntament de Sabadell. [Consulta: 31 maig 2014].
# Ivan Vutsov

Ivan Vutsov (búlgar: Иван Вуцов) (Gabrovo, 14 de desembre de 1939 - Sofia, 18 de gener de 2019), Ivan Kolev Vutsov, fou un futbolista búlgar de la dècada de 1960 i entrenador.
Fou 24 cops internacional amb la selecció búlgara amb la qual participà en la Copa del Món de Futbol de 1966. A nivell de club fou jugador de Botev Plovdiv, Levski Sofia i Akademik Sofia.
Fou entrenador de la selecció búlgara al mundial de 1986. També entrenà a Hajduk Split i PFC Levski Sofia.
El seu fill, Velislav Vutsov, també fou futbolista.

## Referències

* ↑ «Почина легендата на българския футбол Иван Вуцов» (en bulgarian). gong.bg, 18-01-2019.
* ↑ Ivan Vutsov Fitxa i estadístiques a la FIFA
* ↑ Profile at LevskiSofia.info
* ↑ «PLAYER: Ivan Vutsov - Đ˜Đ˛Đ°Đ˝ ĐšĐžĐťĐľĐ˛ Đ’ŃƒŃ†ĐžĐ˛ "Đ’ŃƒŃ†Đ°Ń‚Đ°"». eu-football.info.
* ↑ Локомотив Пловдив. «Гонг : Gong : Иван Вуцов празнува 70-годишен юбилей». Lokoplovdiv.gong.bg. [Consulta: 15 maig 2012].
* ↑ Perfil com a entrenador
* ↑ «Archived copy». Arxivat de l'original el 2009-12-24. [Consulta: 13 febrer 2010].
* ↑ «PFC Levski». Levski.bg. Arxivat de l'original el 2012-04-26. [Consulta: 15 maig 2012].
* ↑ http://www.focus-sport.net/?action=news&id=1148764307246
# Faustino Reyes López

Faustino Reyes López (Marchena, Sevilla, 1975) és un boxejador espanyol, ja retirat, guanyador d'una medalla olímpica.
Va néixer el 4 d'abril de 1975 a la ciutat de Marchena, a la província de Sevilla (Andalusia).
Va participar, als 17 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de plata en la prova de pes ploma.
# Mirotinski

Mirotinski (en rus: Миротинский) és un poble (un possiólok) de l'óblast de Tula, a Rússia, segons el cens del 2010 tenia 362 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Alberto Ongarato

Alberto Ongarato (Pàdua, 24 de juliol de 1975) és un ciclista italià, ja retirat, que fou professional entre el 1998 i el 2011. Bon corredor de fons, amb una discreta punta de velocitat, era un dels homes de confiança d'Alessandro Petacchi.
Va començar com a professional amb l'equip Ballan, el 1998. L'any 2000 fitxà pel Mobilvetta Design, dirigit per Stefano Giuliani. El 2002 portarà la samarreta del De Nardi que confluïrà l'any següent en el Domina Vacanze de Mario Cipollini. Des del 2004 va córrer al costat d'Alessandro Petacchi, primer al Fassa Bortolo, després al Milram i des del 2009 al LPR Brakes. Acabà la seva carrera al Vacansoleil-DCM.
En el seu palmarès destaca el Tour de Drenthe de 2010 i dues etapes de la Volta a Portugal.

## Palmarès

* 1997
** 1r al Trofeu Adolfo Leoni
* 1998
** Vencedor d'una etapa al Giro d'Abruzzo
* 2000
** Vencedor d'una etapa de la Volta a Portugal
* 2002
** Vencedor d'una etapa de la Clásica de Alcobendas
* 2004
** Vencedor d'una etapa de la Volta a Portugal
* 2005
** Vencedor d'una etapa de la Volta a Luxemburg
** Vencedor d'una etapa del Tour de Wallonie
* 2010
** 1r al Tour de Drenthe

### Resultats al Tour de França

* 2007. Abandona per caiguda (12a etapa)

### Resultats a la Volta a Espanya

* 2004. Abandona (17a etapa)
* 2005. 78è de la classificació general
* 2006. 131è de la classificació general
* 2007. 136è de la classificació general

### Resultats al Giro d'Itàlia

* 2004. 109è de la classificació general
* 2005. 99è de la classificació general
* 2006. 130è de la classificació general
* 2007. Abandona (10a etapa)
* 2008. 130è de la classificació general
* 2011. 145è de la classificació general

## Referències

* 1 2 «ONGARATO Alberto». [Consulta: 7 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alberto ONGARATO» (en italià). [Consulta: 7 desembre 2022].
* ↑ «TUTTOBICIWEB.it - Il sito italiano di riferimento per il ciclismo agonistico e dilettantistico» (en italià). [Consulta: 7 desembre 2022].

## Enllaços externs

* Fitxa d'Alberto Ongarato a sitiodeciclismo.net
# Argelosa

Argelosa (en francès Argelouse) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 21 | 37 | 37 | 55 | 54 | 55 | 85 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Henri d'Avezac | |

## Referències

* ↑ «Toponímia occitana». Arxivat de l'original el 2012-03-16. [Consulta: 20 desembre 2010].
# Joan Clavé i Morell

Nascut a Vila-seca el 19 de desembre del 1943. Casat amb Fina Saltó Genovès, tenen dos fills, Jacint i Ester.
Pèrit Agrícola de la promoció del 1966 de l'Escola d'Agricultura de Barcelona. Després de treballar 7 anys en una empresa de pesticides, passa a fer-ho al Centre d'Experimentació Agraria de la Diputació de Tarragona situat a Mas Bové, que el 1984 passa a dependre de l'IRTA del Departament d'Agricultura Ramaderia i Pesca de la Generalitat de Catalunya, com a col·laborador en la investigació de la millora dels fruits secs, fins a la jubilació el 19 de desembre de 2008.
A la dècada dels anys 70, participa en l'àmbit d'Agricultura del Congrés de Cultura Catalana i, alhora, forma part de Unió de Pagesos des dels seus inicis.
Alcalde de Vila-seca i Salou (1979-1983) i regidor del mateix Ajuntament (1983-1991) sent diputat provincial (1987-1991) amb el PSC.
# Ivan Vrba

Ivan Vrba (Zlín, 15 de juny de 1977) és un ciclista txec que s'especialitzà en la pista. El 2004, va guanyar una medalla al Campionat del món de Keirin.

## Palmarès

* 2005
** Campió de Txèquia en Velocitat

### Resultats a la Copa del Món en pista

* 2000
** 1r a Cali, en Keirin
* 2002
** 1r a Kunming, en Scratch

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Foro Sindical Andaluz

Foro Sindical Andaluz (FSA) és un sindicat andalús. Ha mantingut sempre la seva independència, tot i estar integrat en el Sindicat d'Obrers del Camp, i ha participat en totes les seves accions reivindicatives. El 2007 es va integrar en el nou Sindicato Andaluz de Trabajadores (SAT).

## Referències

* ↑ «Nace el Sindicato Andaluz de Trabajadores – Rebelion» (en castellà). [Consulta: 10 octubre 2020].
# Fortalesa dàcia de Căpâlna

La fortalesa dàcia de Căpâlna està situada al cim d'un turó. Va ser construït en la segona meitat de segle primer abans de Crist com una defensa militar, que guarda l'entrada de la Vall de Sebeş a la capital del regne de la Dàcia, Sarmizegetusa Règia.
Se suposa que la fortalesa era la residència d'un capçal daci. Les troballes arqueològiques inclouen ceràmica, eines de ferro i bronze, joies de plata i bronze i monedes romanes del període republicà i imperial. Al voltant del 2002 - 2003 s'hi van descobrir un collaret d'or i dues arracades d'or.
La fortalesa va ser testimoni de les batalles daci-romanes durant les guerres dàcies de Trajà. A la primera guerra, el fort fou ocupat pels romans. En última instància, va ser cremada i destruïda pels romans cap al 106 dC.
La fortalesa està envoltada per un mur el·líptic (aproximadament 270 metres de llarg). La muralla va ser parcialment destruïda durant la primera guerra i va ser reconstruïda a correcuita just abans de la segona guerra.
A l'interior es van trobar dues terrasses. A la terrassa de nivell superior, al punt més alt, existia una torre d'observatori.
Una casa torre (9,5 mx 9,5 m) es va situar estratègicament a prop de la porta principal fortificada. Una segona porta situada a la vall de Sebeș va ser bloquejada després de la primera guerra, un temps després del 102 dC. El fort segueix els principis arquitectònics de les fortaleses dacies de les muntanyes Orăștie; sent la paret el típic murus Dacicus. Fora de la fortificació es van trobar tres cunetes defensives.
Durant les excavacions del 1982 al 1983, es van trobar ruïnes del santuari daci.
El lloc va ser catalogat com a Patrimoni de la Humanitat per la UNESCO el 1999.

## Turisme

A prop del pont de Căpâlna, un cartell indica el camí cap a la fortalesa. S'hi pot arribar caminant uns 2 quilòmetres per una carretera de grava empinada que parteix de la carretera principal (DN67C) situada al fons de la vall.

## Galeria

* Vista des de la base, prop del riu
* Bloc de pedra de la torre d'habitatge
* Costat sud-oest de la fortalesa
* Paisatge al sud-est
* Bloc de pedra Murus Dacicus
* Prop de la porta principal

## Referències

* ↑ Să ne amintim istoria: Cetatea dacică de la Căpâlna, de Dorin Ţimonea

## Bibliografia

* Ioan Glodariu, Vasile Moga. Cetatea dacică de la Căpâlna, Alba Iulia, 2006.

## Enllaços externs

* Cetățile dacice din Munții Orăștiei - Căpâlna
* Reconstrucció virtual de la fortalesa
* Repertoriul Arheologic Naţional (RAN)
# Himne de les Corts

L'Himne de les Corts, també anomenat Marxa per a l'entrada del Regne, és l'himne oficial de la Comunitat Foral de Navarra.
La composició musical és un passaclaustres del segle xviii que s'interpretava durant les cerimònies solemnes de les Corts del Regne de Navarra. Fou establida com a himne oficial de Navarra amb la Llei Foral 7/1986, de 28 de maig, pel Parlament de Navarra amb el nom d'Himne de Navarra.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 588. ISBN 84-930048-0-4.